Έρσελ Γκρίνσπαν

Ο Έρσελ Γκρίνσπαν (Herschel Feibel Grynszpan και στα Γερμανικά: Hermann Grünspan, Ανόβερο, Δημοκρατία της Βαϊμάρης, 28 Μαρτίου 1921World War II Database: "Herschel Grynszpan" Ανακτήθηκε στις 9/11/2020, εξαφανισθείς στις 18 Αυγούστου 1944 στο Βραδεμβούργο, Ναζιστική Γερμανία και κηρυχθείς νεκρός"Grynszpan, Herschel" (PDF). Yad Vashem. Ανακτήθηκε στις 15/2/2014 το 1960) ήταν Πολωνός Εβραϊκής καταγωγής, γεννημένος στη Γερμανία.

Στις 7 Νοεμβρίου του 1938 ο Γκρίνσπαν δολοφόνησε στο Παρίσι τον κατώτερο Γερμανό διπλωμάτη Ερνστ φομ ΡατRon Roizen: "Herschel Grynszpan: The Fate of a Forgotten Assassin" Ανακτήθηκε στις 9/11/2020 και το Ναζιστικό καθεστώς χρησιμοποίησε ως πρόσχημα αυτή του την πράξη προκειμένου να εξαπολύσει ένα πογκρόμ κατά του Εβραϊκού πληθυσμού σε όλη την επικράτεια του ΡάιχMorgan Dunn: "How The Nazis Used The Crime Of A Jewish Teen Named Herschel Grynszpan As An Excuse For The Holocaust" Ανακτήθηκε στις 9/11/2020, γεγονός που έμεινε στην ιστορία ως η Νύχτα των Κρυστάλλων (9 & 10 Νοεμβρίου 1938). Κίνητρο για την ενέργειά του Γκρίνσπαν θεωρείται μία επιστολή της μητέρας του, που του εξέφραζε την απόγνωσή της για τις άθλιες συνθήκες που υποχρεωνόταν να βιώνει, καθώς είχε εκτοπισθεί μαζί με την υπόλοιπη οικογένεια από τη Γερμανία προς την Πολωνία και με την τελευταία να μη δέχεται στο έδαφός της πρόσφυγεςHolocaust Education & Archive Research Team: "Herschel Grynszpan" Ανακτήθηκε στις 9/11/2020.

Μετά την πτώση της Γαλλίας το καλοκαίρι του 1940, η Γκεστάπο, η οποία τον είχε επισημάνει, τον συνέλαβε και τον μετέφερε στη Ναζιστική Γερμανία από όπου τα ίχνη του χάθηκαν. Η γενική εντύπωση είναι ότι δεν επέζησε του πολέμου. 

Το 2016 παρουσιάστηκε μία φωτογραφία του, ως απόδειξη για την πιθανότητα να ήταν ακόμη ζωντανός στο Μπάμπεργκ της Γερμανίας, στις 3 Ιουλίου 1946 Connolly, Kate (18 Δεκεμβρίου 2016). "Photo mystery of Jewish assassin used by Nazis to justify Kristallnacht". The Guardian. Ανακτήθηκε στις 23/12/2016. Στην περίπτωσή του αναφέρονται το βιβλίο The Short, Strange Life of Herschel Grynszpan (του Jonathan Kirsch Jonathan Kirsch (10 Φεβρουαρίου 2014). The Short, Strange Life of Herschel Grynszpan: A Boy Avenger, a Nazi Diplomat, and a Murder in Paris. W. W. Norton & Company. ISBN 978-0-87140-740-5) και οι νουβέλες Champion (του Stephen Deutsch) και Everyone Has Their Reasons (του Joseph MatthewsMatthews, Joseph (2015). Everyone Has Their Reasons. Oakland, CA: PM Press. ISBN 978-1-62963-094-6).
 Παραπομπές 

Κατηγορία:Εβραίοι αντιστασιακοί
Κατηγορία:Εξαφανισθέντες
Κατηγορία:Ναζιστική Γερμανία